KÉPZŐMŰVÉSZET TRAFÓ18
2017. április 21. 16:57
2017. Április 21. 18.00 – 20:00 - Rana Hamadeh és Schmied Andi performansz-előadásai
Az előadások nyelve angol. A program ingyenes, minden érdeklődőt szeretettel várunk!
A performansz-előadás, mely a 2011ben elkezdett „Idegen találkozások” című projekt része, a zuhanás fogalmát és gesztusát járja körül. Az előadás a zuhanást egy koreografált mozdulatként, a közönyösség egy formájaként és a fertőzés dinamikájaként is megvizsgálja. Hamadeh a „betegségbe esés”, az „immunitás” és a „karantén” fogalmakból indul ki, de performansz-előadása a világűrön, a szárazföld és tenger találkozását ábrázoló sci-fi képeken keresztül, geo-politikai területek átalakulásán és bányászati történeteken át, határok közötti utazásokon keresztül vezet. A törvényesség és a térbeliség metszéspontjait vizsgálva, Hamadeh a kriminológia, a járványtan és a színház kapcsolatát kutatja.